Štefan Kukura

MUDr. Štefan Kukura, CSc. (* 27. júl 1914, Krompachy† 1. máj 1984, Michalovce) bol slovenský chirurg, ktorý sa významnou mierou podieľal na rozvoji nemocnice v Michalovciach, ktorá bola v roku 1996 na jeho počesť premenovaná na Nemocnicu s poliklinikou Štefana Kukuru Michalovce. V rokoch 19461984 v tejto nemocnici pôsobil ako primár chirurgického oddelenia.

 Životopis 
 Mladosť, stredoškolské a vysokoškolské štúdium 
Narodil sa v rodine robotníka a štátneho úradníka Andreja Kukuru (* 1879† 1958) a Anny rod. Vrábeľovej (* 1884† 1969).. Bol jedným z ôsmich súrodencov. Z nich sa do všeobecného povedomia dostal jeho starší brat Andrej (* 1912† 1986), ktorý bol tiež chirurgom,. a mladší brat Jozef] (* 1919† 1990), ktorý bol hygienikom..

Základné vzdelanie získal v Šariši.. Gymnaziálne štúdium začal v Prešove na Šafárikovom československom štátnom reálnom gymnáziu,O gymnáziu v medzivojnovom období pozri . avšak po pracovnom preložení jeho otca do Michaloviec doštudoval a v roku 1933 zmaturoval na tunajšom Československom štátnom reálnom gymnáziu...

Následne po absolvovaní základnej vojenskej služby nastúpil v roku 1934 na Lekársku fakultu Karlovej univerzity (LF KU) v Prahe,. „MUDr. Štefan KUKURA, narodený r. 1914 v Krompachoch. Študoval medicínu na KU. Významný chirurg.“ kde pôsobil aj ako demonštrátor a vedecká pracovná sila na Ústave normálnej a topografickej anatómie LF KU, kde pracoval pod vedením profesorov (prof.) Karla Weignera, Ladislava Borovanského a Karla Žlábka. Avšak pre politickú situáciu v krajine roku 1939 prestúpil na Lekársku fakultu Univerzity Komenského (LF UK; v rokoch 19391954 Lekárska fakulta Slovenskej univerzity) do Bratislavy, kde 15. marca 1940 promoval v odbore všeobecného lekárstva... Do vyhľadávača zadaj „Štefan Kukura“.

 Pôsobenie v Trnave a Bratislave (1940 – 1946) 
Po promóciach pracoval ako asistent normálnej anatómie na Anatomickom ústave LF UK pod vedením profesora Júliusa Ladzianskeho. O zhruba pol roka neskôr nastúpil na chirurgickú kliniku LF UK vedenú prof. Stanislavom Kostlivým a neskôr prof. Konštantínom Čárskym. Do 31. marca 1942 pracoval na chirurgickom oddelení nemocnice v Trnave pod vedením Mikuláša Nádašiho,Pozri: . popredného žiaka S. Kostlivého. Popri tom si doplnil vzdelanie na ortopedickej klinike LF UK u prof. Jána Červeňanského.. Následne prestúpil na chirurgickú kliniku LF UK, „kde sa zdokonalil v široko založených teoretických i klinických vedomostiach“.

 Pôsobenie v Michalovciach (1946 – 1984) 
1. apríla 1946 nastúpil do nemocnice v Michalovciach, ktorá sa – s krátkym prerušením na prelome rokov 1951 a 1952, kedy pôsobil ako chirurg v Palúdzke a Lučenci – stala jeho pôsobiskom po nasledujúcich 38 rokov. V rokoch 19461950 vykonával tiež funkciu riaditeľa nemocnice.

Zastával názor o prvoradom postavení všeobecnej chirurgie, až na ktorej silných základoch možno budovať špecializovanú a špecifickú chirurgiu. Ako uvádza jeden z jeho žiakov, chirurg K. Džupa, aktívne sa zaujímal o nový vývoj v medicíne, pričom ho fascinovali interdisciplinárne súvislosti a deje.

 Stáže, študijné a pracovné pobyty 
V rokoch 19471948 Š. Kukura absolvoval zahraničnú stáž v Ženeve u prof. Jentzera, v Zürichu u prof. Brunnera a v Štrasburgu u prof. Fontainea. Počas nej sa venoval chirurgii bolesti, endokrinochirurgii, torakálnej chirurgii a operatíve vegetatívneho systému.

V rokoch 19561958 absolvoval jeden- až trojmesačné stáže u priekopníkov československej kardiochirurgie – u prof. Jana Navrátila na chirurgickej klinike Fakultnej nemocnice v Brne a u prof. Karola Šišku na chirurgickej klinike LF UK. V rámci nich sa zameriaval na chirurgiu srdca, hrudníka, ciev a pľúc.

26. januára 1968 získal vedeckú hodnosť kandidáta vied (CSc.) v odbore chirurgia na LF UK a v nasledujúcom roku mu Svetová zdravotnícka organizácia udelila štipendijný pobyt vo Francúzsku, Belgicku, Spojenom kráľovstve a Švajčiarsku, počas ktorého sa venoval štúdiu intenzívnej terapie. Niekoľko pobytov absolvoval na chirurgickej klinike v Martine u svojho brata prof. A. Kukuru. Pracovne navštívil aj Sovietsky zväz.

 Pamiatka 
V roku 1994, pri príležitosti 80. výročia narodenia Š. Kukuru, mu bola na čelnej stene chirurgického pavilónu Nemocnice s poliklinikou Michalovce odhalená pamätná tabuľa datovaná 19. májom 1994., obr. 18. 13. septembra 1996 bola na jeho počesť nemocnica premenovaná na Nemocnicu s poliklinikou Štefana Kukuru Michalovce..´Archivovaná verzia prostredníctvom Internet Archive Wayback Machine.

 Dielo 
Učebnice
 , 233 s.
 V češtine: , 207 s.

Popularizačné články


 Poznámky 

 Referencie 

 Použitá literatúra 
 . Archivovaná verzia prostredníctvom Internet Archive Wayback Machine.
 .
 . Do vyhľadávača zadaj „Štefan Kukura“.
 .
 .
 .
 .
 .
 .


 Pozri aj 
 Nemocnica s poliklinikou Štefana Kukuru Michalovce

 Externé odkazy 
 . Archivovaná verzia prostredníctvom Internet Archive Wayback Machine.


Kategória:Slovenskí chirurgovia
Kategória:Osobnosti z Krompách
Kategória:Absolventi Lekárskej fakulty Univerzity Komenského v Bratislave